Haugaland videregående skole

Haugaland videregående skole er en offentlig videregående skole i Haugesund i Rogaland fylkeskommune. Skolen tilbyr hovedsakelig yrkesfaglige utdanningsprogram, i tillegg til ett studieforberedende tilbud. Den ligger sørøst for Haugesund sentrum, i Lillesund, i samme gate som Vardafjell videregående skole. Per 2025 har skolen 876 elever og omtrent 170 ansatte, og er dermed den største videregående skolen på Haugalandet og i Haugesundregionen. Skolen ble etablert i 1896 som Haugesund tekniske aftenskole, og har senere blant annet hatt navnet Haugesund yrkesskole før den fikk sitt nåværende navn. Utdanningsprogram Studieforberedende Kunst, design og arkitektur (KDA) Yrkesforberedende Bygg- og anleggsteknikk (BA) Design og håndverk (DH) Helse- og oppvekstfag (HS) Salg, service og reiseliv (SR) Teknologi- og industrifag (TP) Alternativ opplæring Videregående opplæring i Haugesund fengsel Historie Haugaland videregående skole ble etablert som Haugesund tekniske aftenskole i 1896. I de første 25 årene var elevtallet mellom 20 og 30 årlig, og undervisningen omfattet både en håndverksavdeling og en handelsavdeling. I 1920 ble handelsavdelingen overført til Haugesund kommunale handelsskole, og i 1925 ble skolen nedlagt. I 1930 ble aftenskolen gjenopprettet, med Jenssen som overlærer. I 1936 ble Haugaland yrkesskole opprettet. I de påfølgende tiårene var elevtallet relativt stabilt, med mellom 50 og 65 elever årlig. Høsten 1962 ble deler av et nytt skoleanlegg i Spannavegen 38 tatt i bruk. Samtidig ble Haugesund lærlingskole og Haugaland yrkesskole sammenslått under navnet Haugesund yrkesskole. På dette tidspunktet hadde verkstedskolen 89 elever og lærlingskolen 107 elever. I 1968 ble teknisk fagskole innlemmet i virksomheten, med 26 elever. Verkstedskolen og lærlingskolen hadde da henholdsvis 234 og 90 elever. Teknisk fagskole ble i 1980 overført til Haugesund maskinistskole. I 1977 fikk skolen navnet Haugaland videregående skole i forbindelse med en nasjonal skolereform. En større utbygging ble ferdigstilt i 1983. Undervisningstilbudet ble utvidet til også å omfatte søm- og kjole- og draktfag, i tillegg til håndverks- og industrifagene. På dette tidspunktet hadde verkstedskolen 477 elever og lærlingskolen 153 elever. I 1996 overtok skolen bygget i Spannavegen 33, og deler av undervisningen ble flyttet dit. I 2013 ble det gjennomført en omfattende utbygging, inkludert totalrenovering av sentralblokken fra 1963. I 2015 ble en ny bilhall tatt i bruk. Liste over rektorer 1896–1897: Børge C. Mosgren 1897–1917: Severin Malmin 1917–1925: Eystein Jenssen 1930–1936: Eystein Jenssen 1936–1951: Aasmund M. Christiansen 1951–1958: Hjørleif Espeland 1958–1962: Robert Wallace Jessen 1962–1993: Frank Aksdal 1993–2001: Kristin-Elfi Flåto 2001–2017: Odd Henning Johannessen 2017–: Solveig Rossebø Kalstad Referanser Eksterne lenker (no) Offisielt nettsted (no) Haugaland videregående skole på Facebook